
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	               Bucureşti, 10.09.2014
               Nr. PL-x  340/2014
	                                                                           Bucureşti, 10.05.2006

                                                                           Nr.  Pl.x – 289/2006


Raport
asupra
Proiectului de lege 

pentru acceptarea jurisdicţiei obligatorii a Curţii Internaţionale de Justiţie
                   În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină a fost sesizată spre dezbatere, în fond, cu Proiectul de lege pentru acceptarea jurisdicţiei obligatorii a Curţii Internaţionale de Justiţie, trimis cu adresa PL-x 340 din 23 iunie 2014, înregistrat cu nr. 4c-11/725 din 23 iunie 2014.
                 Potrivit prevederilor art. 75 din Constituţia României, republicată, şi ale art. 92 alin. (8) pct. 1, din Regulamentul Camerei Deputaţilor, republicat, Camera Deputaţilor este primă Cameră sesizată.
                Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr. 688 din 18 iunie 2014.
     Iniţiativa legislativă supusă dezbaterii are ca obiect de reglementare recunoaşterea de către România, ca obligatorie şi fară acord special, în relaţia cu orice alt stat care acceptă aceeaşi obligaţie, adică sub condiţie de reciprocitate, jurisdicţia Curţii Internaţionale de Justiţie, în conformitate cu prevederile art. 36 alin. (2) al Statutului Curţii, în legătură cu orice diferend referitor la fapte sau situaţii apărute după data formulării acestei declaraţii.
     În conformitate cu prevederile art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat iniţiativa legislativă în şedinţa din  9 septembrie 2014. 
    La dezbaterile acestei iniţiative legislative, prezenţa deputaţilor a fost cea consemnată în lista de prezenţă.
               În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să se propună plenului Camerei Deputaţilor, adoptarea Proiectului de lege pentru acceptarea jurisdicţiei obligatorii a Curţii Internaţionale de Justiţie, în forma prezentată de Guvern.
               În raport cu obiectul şi conţinutul său, iniţiativa legislativă face parte din categoria legilor organice. 
                    PREŞEDINTE,                                           SECRETAR,                  
                Bogdan Liviu CIUCĂ
                                 Sorin STRAGEA                     
 Şef Serviciu,
Ciprian Bucur

